Blogi Saaremaa keskpaiga jahimeeste tegemistest
#000000
Ühisjahi hooaeg algaski mürgliga. Ilma jutumärkideta.
#000001
Juba enne kella poolt kuut hommikul oli Kuuse külas Hirve kinnistul asuva Kärla jahilossi hoovil lärmakas. Kogunenud oli niipalju rahvast, et autole oli raske isegi parkimiskohta leida.
#000002
Kohalikele sekundeerisid jahikülalised ja loomulikult said uusi tutvusi luua omavahel ka mõningad verejälje ajamise oskusega jahikoerad. Igaks juhuks. Iseküsimus see, kas neile ka tööd anda oli.
#000003
Jahihommikune ohutusealane epistel ette loetud, info küttimise korra kohta teadmiseks võetud, jahinimekirjas allkirjaga etteloetust arusaamine kinnitatud ja sõit varitsuspaikadesse võis alata.
#000004
Juba eelmisel õhtul tegi üks meie jahikülaline hirveluuret ja sai sealjuures vapustava elamuse Saaremaa looduse ilust.
#000005